অরিজিৎ সিং

অরিজিৎ সিং(জন্ম: ২৫ এপ্রিল ১৯৮৭) হলেন একজন বাঙালিনেপথ্য সঙ্গীতশিল্পী। একটিজাতীয় চলচ্চিত্র পুরস্কারএবং সাতটিফিল্মফেয়ার পুরস্কারসহ বেশ কয়েকটি প্রশংসার প্রাপক। তিনি ২০২৫ সালে ভারত সরকারের কাছ থেকে পদ্মশ্রী পেয়েছেন।
তিনি হিন্দি এবং বাংলা ছাড়াও বেশ কয়েকটিভারতীয় ভাষায়গান রেকর্ড করেছেন। তিনি তার নম্র ব্যক্তিত্ব এবং সরল জীবনযাপনের জন্যও পরিচিত।
তিনি ২০০৫ সালে ভারতীয় জনপ্রিয় টিভি চ্যানেলসনি এন্টারটেইনমেন্ট টেলিভিশনেরপ্রতিভা খোঁজার অনুষ্ঠানফেম গুরুকুলএর প্রতিযোগী ছিলেন।অরিজিৎ সিং হিন্দির পাশাপাশি বাংলা গানের জগতের সম্যক জনপ্রিয়। টলিউড বাংলা ছবিতে তাঁর গাওয়া অসংখ্য হিট গান রয়েছে। সঙ্গীত প্রোগ্রামার হিসেবে সঙ্গীত-জগতে তিনি তাঁর যাত্রা শুরু করেন। এরপর তিনি বেশ কয়েকজন খ্যাতনামা সঙ্গীত পরিচালক, যেমন:মিথুন শর্মা,বিশাল-শেখরএবংপ্রীতমেরসহযোগী হিসেবে কাজ করেন। বলিউডে তাঁর গাওয়া প্রথম গান ছিলমিথুনেরসঙ্গীত পরিচালনায়মার্ডার ২মুভিরফির মহব্বতগানটি। গানটি সে সময় মোটামুটি ভালই জনপ্রিয়তা লাভ করে। তবে, ২০১৩ সালেমুকেশ ভাটেরপ্রযোজিত ছবিআশিকি ২-তে কয়েকটি গানে কন্ঠ দেওয়ার পর তিনি রাতারাতি জনপ্রিয় হয়ে ওঠেন।
বিশেষত ওই ছবিতেতুম হি হোগানটি গাওয়ার পর তিনি সঙ্গীতপ্রেমীদের আইকন হয়ে ওঠেন।এটা তাকে তারকাখ্যাতি এনে দেয়।গানটির জন্য তিনি৫৯ তম ফিল্মফেয়ার অ্যাওয়ার্ডস-এ সেরা পুরুষ গায়কের পুরস্কার অর্জন করেন। ২০১৪ সালে তিনিজিৎ গাঙ্গুলীরসুুর ও কমপোজ করামুসকুরানেগানটি গান। এই গানের জন্য সে বছর তিনি সবচেয়ে বেশি নমিনেশন পান। ২০১৬ সালে তিনিসুরাজ ডুবা হ্যায়গানের জন্য ও ২০১৭ সালেএ দিল হ্যায় মুশকিলগানের জন্য ফিল্মফেয়ার পুরস্কার লাভ করেন। 
এ ভাবে ধীরে ধীরে তিনি সঙ্গীত জগতে নিজের এক আলাদা অবস্থান নিশ্চিত করেন।
অরিজিৎ সিং ১৯৮৭ সালের ২৫ এপ্রিল পশ্চিমবঙ্গেরমুর্শিদাবাদেরজিয়াগঞ্জে জন্মগ্রহণ করেন ।তার পিতা কক্কর সিং এবং মাতা অদিতি সিং।দেশভাগেরসময় তার পৈতৃক পরিবারলাহোরথেকে এসেছিল ।তিনি খুব অল্প বয়সে বাড়িতেই সঙ্গীত প্রশিক্ষণ শুরু করেন। তাঁর মামী ভারতীয়শাস্ত্রীয় সঙ্গীতেপ্রশিক্ষণ নিয়েছিলেন এবং তাঁর ঠাকুমা গান করতেন। তার মামাতবলাবাজাতেন এবং তার মাও তবলা বাজিয়ে গান গাইতেন। তিনিরাজা বিজয় সিং হাই স্কুলেএবং পরেশ্রীপত সিং কলেজেঅধ্যয়ন করেন, এটিকল্যাণী বিশ্ববিদ্যালয়েরঅধিভুক্ত।তিনি রাজেন্দ্র প্রসাদ হাজারীর কাছে ভারতীয় শাস্ত্রীয় সঙ্গীত শিখিয়েছিলেন এবং ধীরেন্দ্র প্রসাদ হাজারীর কাছে তবলায় প্রশিক্ষণ নিয়েছিলেন। বীরেন্দ্র প্রসাদ হাজারী তাকেরবীন্দ্রসংগীতএবংপপ সঙ্গীতশিখিয়েছিলেন ।তিন বছর বয়সে, তিনি হাজারী ভাইদের অধীনে প্রশিক্ষণ শুরু করেন এবং নয় বছর বয়সে তিনি ভারতীয় শাস্ত্রীয় সঙ্গীতে কণ্ঠে প্রশিক্ষণের জন্য সরকারের কাছ থেকে একটি বৃত্তি পান।
বড় হয়ে তিনি মোজার্ট, বিথোভেন এবং বাংলা শাস্ত্রীয় সঙ্গীত শুনেছেন । তিনিবড়ে গুলাম আলী খান,ওস্তাদ রশিদ খান,জাকির হুসেনএবং আনন্দ চ্যাটার্জি,কিশোর কুমার,হেমন্ত মুখোপাধ্যায়এবংমান্না দে-এর গান শুনতে পছন্দ করেন।
২০১৯
অরিজিৎ সিং এ পর্যন্ত ১ টি জাতীয় পুরস্কার, ৭ টিফিল্মফেয়ারপুরস্কার,  ২ টি ফিল্মফেয়ার বাংলা পুরস্কার, ৫ টিআইআইফা পুরস্কার, ২ টিগিল্ড পুরস্কার, ৫ টিGIMA Award, ৫ টিজি-সিনে পুরস্কারসহ মোট ৯৮ টি পুরস্কারে ভূষিত হয়েছেন। অরিজিৎ সিং এখন অব্দি ৩৩৪ বার বিভিন্ন ক্যাটাগরিতে পুরস্কারের জন্য মনোনীত হয়েছেন। তুমহিহো গানের মাধ্যমে অরিজিৎ সিং পুরস্কারের হালখাতা করেন এরপর থেকে অনেক পুরস্কার ও মনোনীত হয়েছেন। তিনি ৭ বার ফিল্মফেয়ার জিতে সর্বোচ্চবার এই পুরস্কার জেতার দ্বারপ্রান্তে রয়েছেন। বিখ্যাত শিল্পী কিশোর কুমার এই পুরস্কারটি রেকর্ড পরিমাণ ৮ বার জিতেছেন।তিনি ২০১৬ থেকে ২০২০ পর্যন্ত টানা ৫ বারফিল্মফেয়ারঅ্যাওয়ার্ড পেয়ে রেকর্ড তৈরি করেন। এর আগে টানা ৫ বার এ পুরস্কার পাওয়ার রেকর্ড ছিলকুমার শানুর। তিনি ২০২৫ সালে ভারত সরকারের কাছ থেকে পদ্মশ্রী পেয়েছেন।